joelniklaus/EU_Wikipedias huggingface dataset:
Ευηνονογωβιός

Ο Ευηνονογωβιός (Knipowitschia panizzae - Κνιποβίτσια του Πανίτσα</ref>), είναι ένα είδος ψαριού του γένους Κνιποβίτσια της οικογένειας των Γωβιιδών ενδημικό στον ποταμό Αχέροντα και ειδικότερα στην περιοχή των εκβολών του· άτομα του είδους έχουν καταγραφεί στο παρελθόν και στους παραποτάμους του Αχέροντα Κωκυτό και Βωβό.. Περιγράφηκε και καταχωρήθηκε ως ξεχωριστό είδος το 1990.

Ο Αχερονογωβιός απαντάται σε νερά σχεδόν στάσιμα, διαυγή, γλυκά μέχρι ελαφρώς υφάλμυρα, με άφθονη υδρόβια βλάστηση και λασπώδη ή αμμώδη βυθό. Το μήκος του φτάνει μέχρι 2,6 cm (σταθερό ή τυπικό μήκος - Standard Length). Ζει μέχρι δύο χρόνια. Γεννά τα αυγά του τον Φεβρουάριο-Μάρτιο. Τα νεαρά άτομα κολυμπούν ελεύθερα ενώ τα ενήλικα είναι βενθικά. Τρέφεται με προνύμφες των διπτέρων εντόμων Chironomidae και μικρά καρκινοειδή.
  
Το είδος χαρακτηρίζεται Τρωτό (VU [D2]) στο Κόκκινο Βιβλίο των Απειλούμενων Ζώων της Ελλάδας του 2009 που εκδόθηκε από το ελληνικό Υπουργείο Περιβάλλοντος· στην έκθεση εκτιμάται ότι πέρα από την έντονη θήρευση από τα χέλια και την περιορισμένη εξάπλωση, το είδος δεν φαίνεται να αντιμετωπίζει κάποιο σοβαρό κίνδυνο. Η IUCN, στην πιο πρόσφατη έκθεσή της (2006), το κατατάσσει στα κρισίμως κινδυνεύοντα λόγω μόλυνσης των υδάτων και απόρριψης αποβλήτων στην περιοχή του ενδιαιτήματός του καθώς και σχεδίων αποξήρανσης περίπου 50% των ελών της περιοχής των εκβολών του Αχέροντα, παρόλο που αυτή ανήκει στο  Ευρωπαϊκό Δίκτυο Προστατευόμενων περιοχών Natura 2000.

Παραπομπές

Εξωτερικοί σύνδεσμοι
Αδελφοί Γιοσίντα

Οι Αδελφοί Γιοσίντα ( Yoshida Kyōdai, Αγγλικά:Yoshida Brothers) είναι Γιαπωνέζοι μουσικοί γνωστοί για παραγωγή μουσικής η οποία συνδυάζει το παραδοσιακό είδος του Τσουγκάρου σαμισέν, μαζί με μουσική από άλλα μέρη του κόσμου, τις πλείστες φορές απο την δύση.

Βιογραφία
Ο Ριοτσίρο Γιοσίντα (吉田良一郎 Yoshida Ryōichirō), γεννημένος στις 26 Ιουλίου 1977, και ο Κενίτσι Γιοσίντα (吉田健一 Yoshida Ken'ichi), γεννημένος στις 16 Δεκέμβριου 1979, μεγάλωσαν στο Νομποριμπέτσου του Χοκκάιντο στην Ιαπωνία, ξεκινώντας να παίζουν σαμισέν απο μικρή ηλικία. Απο πεντέ χρονών αρχισάν να μαθαίνουν να παίζουν Μινιό Σαμισέν, με δάσκαλο τον Κόκα Αντάτσι. Μετά, απο το 1989, αρχισάν να μαθαίνουν Τσουγκάρου Σαμισέν, με δάσκαλο τον Τακάσι Σασάκι. Το Τσουγκάρου Σαμισέν είναι είδος μουσικής, όπως επίσης και μουσικό όργανο, το οποίο προέρχεται απο το βόρειο Χονσού.

Στα τέλη της εφηβείας αποφάσισαν να ακολουθήσουν καριέρα στην μουσική σκηνή. Το όνομα "Αδελφοί Γιοσίντα" ήταν ήδη ξακουστό στο Χοκκάιντο όσο ήταν στο λύκειο, γι'αυτό πήγαν στο Τόκυο, να δοκιμάσουν την τύχη τους. Ήθελαν να δείξουν στους ανθρώπους που είχαν αρνητική απόψή για το σαμισέν, λόγω οτι το σαμισέν θεωρείται "παλίο" όργανο, το μεγαλείο του. 

Το 1999 κυκλοφόρησαν το πρώτο τους δίσκο, Ibuki, ο οποίος πώλησε 100,000 αντίτυπα στην Ιαπωνία. Ενα γεγονός που ξαφνιασε και τους ίδιους τους αδελφούς. Το 2003 έκαναν το ντεπούτο τους παγκόσμια, κυκλοφορώντας το δίσκο Yoshida Brothers. Από τότε, έχουν προσελκύσει θαυμαστές από όλα τα μέρη του κόσμου.

Οι διαφημίσεις για την κονσόλα ηλεκρονικών παιχνιδιών Wii της Νιντέντο, οι οποίες προβάλλοταν στη Βόρεια Αμερική το Νοέμβριο του 2006 χρησιμοποιούσαν το τραγούδι των Αδελφών Γιοσίντα "Kodo (Inside the Sun Remix)". Επίσης, στο δίσκο Nightmare Revisited το οποίο περιέχει διασκευές τραγουδιών απο το "Ο Εφιάλτης πριν τα Χριστούγεννα" (The Nightmare Before Christmas), έκαναν διασκευή του τραγουδιού Nabbed.

Δισκογραφία

Ιαπωνία
 Ibuki (1999)
 Move (2000)
 Soulful (2002)
 Frontier (2003) 
 Renaissance (2004)

Παγκόσμια
 Yoshida Brothers (2003)
 Yoshida Brothers II (2004)
 Yoshida Brothers III (2006)
 Hishou (2007)
 Best Of Yoshida Brothers (2008)
 Prism (2009)
 Ibuki (2010)
 Move (2010)

Παραπομπές

Ιάπωνες_μουσικοί
Γ
Ιωάννης Βερυβάκης

Ο Ιωάννης Βερυβάκης (γεν. το 1930 - 2019) ήταν στρατηγός εν αποστρατεία του ελληνικού στρατού που διετέλεσε αρχηγός ΓΕΣ, αρχηγός ΓΕΕΘΑ . Ήταν γιος του αντιστράτηγου Δημητρίου Βερυβάκη, αδελφός του βουλευτή και υπουργού του ΠΑΣΟΚ Λευτέρη Βερυβάκη και απόγονος του σφακιανού οπλαρχηγού Σταυριανού Μπίρη.

Επί κυβερνήσεων Ανδρέα Παπανδρέου κατείχε μερικές από τις πιο ευαίσθητες και κρίσιμες θέσεις του στρατεύματος, ενώ μεγάλη αίσθηση προκάλεσε η απόφαση του Κωνσταντίνου Μητσοτάκη να τον ορίσει αρχηγό ΓΕΕΘΑ και να τον κρατήσει στην κορυφή των Ενόπλων Δυνάμεων ως το 1993, παρά το γεγονός ότι ο αδελφός του ήταν πολύ γνωστό στέλεχος του ΠΑΣΟΚ.

Ο στρατηγός Ιωάννης Βερυβάκης απεβίωσε στις 19 Ιουνίου 2019 στην Αθήνα.

Βιογραφία-σταδιοδρομία
Γεννήθηκε το 1930 στην Έδεσσα όπου υπηρετούσε τότε ο πατέρας του. Είχε καταγωγή από τους Λάκκους Χανίων. Σπούδασε στη Στρατιωτική Σχολή Ευελπίδων (ΣΣΕ) από την οποία αποφοίτησε το 1953 ως ανθυπολοχαγός του Πεζικού, ενώ αργότερα αποφοίτησε από την Ανωτάτη Σχολή Πολέμου και τη Σχολή Εθνικής Άμυνας (ΣΕΘΑ). Συμπλήρωσε τις σπουδές του στη Σχολή Πεζικού, σε όλα τα σχολεία ειδικών δυνάμεων-αλεξιπτωτιστών, σε διάφορα Σχολεία γενικής στρατιωτικής μορφώσεως, καθώς και στα US Army Airborne School, Fort Benning και Antitank Guided Missile School, από το οποίο αποφοίτησε με τη διάκριση «άριστος σκοπευτής».

Τη δεκαετία του 1980 διετέλεσε, μεταξύ άλλων:
Επιτελάρχης Μεραρχίας Ειδικών Δυνάμεων
Διευθυντής 2ου Επιτελικού Γραφείου ΓΕΣ
Διοικητής ΙΙΙ Μεραρχίας Ειδικών Δυνάμεων
Διοικητής ΑΣΔΕΝ
Γενικός Επιθεωρητής Στρατού
Αρχηγός ΓΕΣ (1989-1990)

Το 1990, με το σχηματισμό της κυβέρνησης Μητσοτάκη, τοποθετήθηκε αρχηγός ΓΕΕΘΑ, θέση στην οποία παρέμεινε ως τον Φεβρουάριο του 1993, οπότε αποστρατεύθηκε. Επίσης, διετέλεσε President of NATO's Military Committee από τον Ιούλιο του 1991 ως τον Ιούνιο του 1992. Ο Στρατηγός Ιωάννης Βερυβάκης τιμήθηκε με πλήθος παρασήμων και στρατιωτικών μεταλλίων και διαμνημονεύσων, μεταξύ των οποίων: Aνώτερος Ταξιάρχης του Τάγματος της Τιμής, Ανώτερος Ταξιάρχης του Τάγματος του Φοίνικος, Χρυσούς Σταυρός του Τάγματος του Γεωργίου Α', Μετάλλιο Στρατιωτικής Αξίας Α' τάξεως, Αστήρ Αξίας και Τιμής, Διαμνημόνευση Ηγεσίας ΓΕΕΘΑ και ΓΕΣ, Διαμνημόνευση Ηγεσίας Σχηματισμού- Μεγάλης Μονάδος Α' τάξεως, Διαμνημόνευση Ευδοκίμου Διοικήσεως Α΄ τάξεως και Διαμνημόνευση Επιτελούς Α΄ τάξεως [4]. Επίσης, του απενεμήθησαν τα παράσημα Commander of the Legion of Merit (ΗΠΑ), Commandeur de la Legion d' Honneur (Γαλλία) και Commander of the Order of Madara (Α’ Ταξέως, μετά ξιφών – Βουλγαρία). Τέλος, ο Πατριάρχης Αλεξανδρείας και Πάσης Αφρικής τον ετίμησε με το Μεγαλόσταυρο της Αρχαίας Πατριαρχικής Τάξεως των Παραβαλανών του Σάββα του Ηγιασμένου για τη συμβολή του ως επιτίμου Αντιπροέδρου των "Φίλων της Βιβλιοθήκης της Αλεξανδρείας".

Παραπομπές
4.  Γεωργίου Μπελδέκου, "Διαμνημονεύσεις", έκδοση Πολεμικού Μουσείου, Αθήνα, 1992.  

Έλληνες αξιωματικοί του πεζικού
Αρχηγοί Γενικού Επιτελείου Στρατού (Ελλάδα)
Αρχηγοί Γενικού Επιτελείου Εθνικής Άμυνας (Ελλάδα)
Έλληνες στρατιωτικοί
Κρους Ασούλ

Η Κρους Ασούλ (ισπανικά: Cruz Azul, ) είναι μεξικανική επαγγελματική ποδοσφαιρική ομάδα από την Πόλη του Μεξικού. Συμμετέχει στην Λίγα ΜΧ, την ανώτατη κατηγορία της χώρας. Ιδρύθηκε στις 22 Μαΐου 1927. Έδρα της ομάδας είναι το Εστάδιο Ασούλ. Η ομάδα μετακόμισε στο στάδιο αυτό το 1996, μετά από πολλές σεζόν χρήσης του Σταδίου Αζτέκα.

Έχει κερδίσει 8 φορές το πρωτάθλημα Μεξικού. Είναι επίσης η πρώτη μεξικανή ομάδα ή ομάδα της Ποδοσφαιρικής Συνομοσπονδίας Βόρειας και Κεντρικής Αμερικής που έφτασε στον τελικό του Κόπα Λιμπερταδόρες, τον οποίο έχασε στα πέναλτυ από την Μπόκα Τζούνιορς. Έχει το ρεκόρ τίτλων στο ΚΟΝΚΑΚΑΦ Τσάμπιονς Λιγκ (μαζί με την Κλουμπ Αμέρικα), με πέντε τίτλους.

Τίτλοι

Εθνικοί
Πριμέρα Ντιβισιόν: 8
1968-69, Μέχικο 1970, 1971-72, 1972-73, 1973-74, 1978-79, 1979-80, Ινβιέρνο 1997
Φιναλίστ (10): 1969-70, 1980-81, 1986-87, 1988-89, 1994-95, Ινβιέρνο 1999, Κλαουσούρα 2008, Απερτούρα 2008, Απερτούρα 2009, Κλαουσούρα 2013

Σεγούντα Ντιβισιόν: 1
1963-64

Κύπελλο Μεξικού / Κόπα ΜΧ: 3
1968-69, 1996-97, Κλαουσούρα 2013
Φιναλίστ (2): 1973-74, 1987-88

Καμπεόν ντε Καμπεόνες: 2
1968-69, 1973-74
Φιναλίστ (1): 1972

Διεθνείς

ΚΟΝΚΑΚΑΦ Τσάμπιονς Λιγκ: 5
1969, 1970, 1971, 1996, 1997
Φιναλίστ (2): 2009, 2010

Κόπα Λιμπερταδόρες: 0
Φιναλίστ (1): 2001

Κόπα Ιντεραμερικάνα: 0
Φιναλίστ (1): 1972

Αντιπαλότητες

Εθνικές Αντιπαλότητες:
 Κύριο Ντέρμπι: με Κλουμπ Αμέρικα "Clásico Joven"
 Ντέρμπι της Πρωτεύουσας: με Πούμας ΟΥΝΑΜ "Clásico Capitalino"
 4ο Μεγαλύτερο Ντέρμπι: με Γουαδαλαχάρα
 Ντέρμπι του Ιδάλγο: με Πατσούκα "Clásico Hidalguense"
Διεθνείς Αντιπαλότητες:
 Ντέρμπι του Λιμπερταδόρες:  με Μπόκα Γιούνιορς
 Ντέρμπι Τερέσα Ερρέρα: με Ντεπορτίβο Λα Κορούνια
Τα παιχνίδια της Κρους Ασούλ ενάντια σε αυτές τις ομάδες έχουν μεγάλη απήχηση στους φιλάθλους και μακρά ιστορία.

Παραπομπές

Εξωτερικοί σύνδεσμοι 

 Official site
 Primera División
 Trofeo Teresa Herrera 
 Esmas.com 

Ιδρύσεις ποδοσφαιρικών ομάδων το 1927
Κρους Ασούλ
Λίνγκμπι Μπόλντκλουμπ

Η Λίνγκμπι (δανικά: Lyngby, ) είναι αθλητικός σύλλογος από το Κόνγκενς Λίνγκμπι της Δανίας. Ο σύλλογος δραστηριοποιείται στο άθλημα του ποδοσφαίρου. Έδρα της ομάδας είναι το Λίνγκμπι Στάντιον, χωρητικότητας 8.000 θεατών.

Ιστορία
Η ομάδα συστάθηκε αρχικά στις 8 Απριλίου 1906, αλλά διαλύθηκε το 1915 λόγω προβλημάτων που δεν την επέτρεπαν να μετέχει σε αγώνες. Στις 30 Μαρτίου 1921, 30 νέοι που ανέπτυξαν το ποδοσφαιρικό τμήμα της Λίνγκμπι ΙΦ αποφάσισαν να φύγουν και να δημιουργήσουν το δικό τους σύλλογο με την ονομασία Λίνγκμπι Μπόλντκλουμπ 1921 (Lyngby Boldklub 1921). Από το 1994 έως το 2001 που πτώχευσε, ήταν γνωστή ως Λίνγκμπι ΦΚ (Lyngby FC). Έπειτα, επέστρεψε η αρχική ονομασία της ομάδας.

Επιτυχίες
.

Πρωταθλήματα
Πρωτάθλημα Δανίας (πρώτου επιπέδου κατηγορία)
Πρωταθλήτρια (2): 1983, 1992
Δεύτερη θέση (3): 1981, 1985, 1991
Τρίτη θέση (4): 1984, 1988, 1989, 2017
Α΄ Κατηγορία Δανίας (δευτέρου επιπέδου κατηγορία)
Πρωταθλήτρια (2): 2007, 2016
Δεύτερη θέση (2): 1979, 2010
Τρίτη θέση (2): 2006, 2015

Κύπελλα
Κύπελλο Δανίας
Κυπελλούχος (3): 1984, 1985, 1990
Φιναλίστ (2): 1970, 1980

Παραπομπές

Εξωτερικοί σύνδεσμοι

Λύνγκμπυ ΒΚ
Ιδρύσεις ποδοσφαιρικών ομάδων το 1921
Ποδοσφαιρικές ομάδες Δανίας
Βάιλε Μπόλντκλουμπ

Η Βάιλε Μπόλντκλουμπ είναι δανέζικη ποδοσφαιρική ομάδα από την πόλη Βάιλε. Ιδρύθηκε το 1891. Έχει κερδίσει 5 πρωταθλήματα Δανίας (1958, 1971, 1972, 1978, 1984) και 6 κύπελλα (1958, 1959, 1972, 1975, 1977, 1981). Έδρα της ομάδας είναι το Vejle Stadion, χωρητικότητας 10418 θεατών. Χρώματα της ομάδας είναι το κόκκινο και το άσπρο. Συμμετέχει στην 1. Division, την δεύτερη κατηγορία της Δανίας.

Επιτεύγματα
Πρωτάθλημα ποδοσφαίρου Δανίας
 Πρωταθλήτρια: 1958, 1971, 1972, 1978, 1984
 Φιναλίστ: 1965, 1974, 1997

Κύπελλο Δανίας
 Κυπελλούχος:1958, 1959, 1972, 1975, 1977, 1981

Εξωτερικοί σύνδεσμοι
 Official website
 The Crazy Reds: Official Vejle fanclub
 Red Lightning: Unofficial Vejle fanclub
 Roms Hule - en side om Vejle Boldklub

Βάιλε Μπόλντκλουμπ
Ποδοσφαιρικές ομάδες Δανίας
Ιδρύσεις ποδοσφαιρικών ομάδων το 1891
Χουάν Αντόνιο Μοράλες

Ο Χουάν Αντόνιο Μοράλες Αμπρισκουέτα (γεννημένος στις 18 Απριλίου του 1969) είναι Ισπανός πρώην διεθνής καλαθοσφαιριστής. Έχει ύψος 2,12 μ. και αγωνιζόταν στη θέση του σέντερ.

Καριέρα 
Ο Χουάν Αντόνιο Μοράλες υπέγραψε το πρώτο του επαγγελματικό συμβόλαιο το 1986 στην τοπική Λογιόλα Μπιλμπάο.

Το 1987 μεταπήδησε στην Ζουβεντού Μπανταλόνα, στην οποία παρέμεινε μέχρι το 1995. Με την Ισπανική ομάδα κατέκτησε αρκετούς τίτλους εντός και εκτός των συνόρων της Ισπανίας.

Τη διετία 1995-97 αγωνίστηκε στη Ρεάλ Μαδρίτης, με την οποία κατέκτησε το Ευρωκύπελλο του 1997 απέναντι στην  ιταλική Μας Βερόνα.

Από το 1997 μέχρι και το 2003, ο Ο Χουάν Αντόνιο Μοράλες αγωνίστηκε στο Ελληνικό Πρωτάθλημα Καλαθοσφαίρισης με τον ΠΑΟΚ Θεσσαλονίκης (1997-99 και 2001-02), τον Πανιώνιο (2000-01) και τον Ολυμπιακό Πειραιώς (2002-03). 

Μόνες εξαιρέσεις στην εξαετία αυτή ήταν ένα πέρασμά του από την Σάσκι Μπασκόνια (1999) και τη Μπασκέτ Ρίμινι (2001).

Μετά το πέρας της περιόδου 2002-03, ο Χουάν Αντόνιο Μοράλες αποφάσισε να αποσυρθεί από την ενεργό δράση με τον Ολυμπιακό Πειραιώς να αποτελεί τον τελευταίο σταθμό στην καριέρα του.

Διεθνείς συμμετοχές 
Ο Χουάν Αντόνιο Μοράλες έχει πραγματοποιήσει αρκετές συμμετοχές με την εθνική ομάδα μπάσκετ της Ισπανίας.

Έχει συμμετάσχει μεταξύ άλλων στο Ευρωμπάσκετ Εφήβων του 1985 καθώς και στο Μουντομπάσκετ Νέων του 1990 και με την εθνική ανδρών στα Ευρωμπάσκετ του 1989 και 1993.

Τίτλοι 
 Ευρωλίγκα: 1994
 Κύπελλο Κόρατς: 1990
 Πρωταθλήματα Ισπανίας: 1991, 1992
 Πρωταθλήματα Καταλωνίας: 1988, 1990, 1991, 1992, 1994
 Γιούροκαπ: 1997
 Κύπελλο Ελλάδας 1999

Πηγές 
 http://basketball.usbasket.com/player/Juan_Antonio_Morales/5814

Ισπανοί καλαθοσφαιριστές
Καλαθοσφαιριστές ΠΑΟΚ
Καλαθοσφαιριστές Πανιωνίου
Καλαθοσφαιριστές ΟΣΦΠ
Καλαθοσφαιριστές Μπανταλόνα
Καλαθοσφαιριστές Ρεάλ Μαδρίτης
Καλαθοσφαιριστές Σάσκι Μπασκόνια
Καλαθοσφαιριστές ιταλικών συλλόγων
Καλαθοσφαιριστές ισπανικών συλλόγων
Καλαθοσφαιριστές Εθνικής Ισπανίας
Καλαθοσφαιριστές Ευρωμπάσκετ 1989
Καλαθοσφαιριστές Ευρωμπάσκετ 1993
Δημοτική ενότητα Χιλιοχωρίων Μεσσηνίας

Η δημοτική ενότητα Χιλιοχωρίων είναι μία από τις 6 δημοτικές ενότητες του Δήμου Πύλου-Νέστορος, ο οποίος δημιουργήθηκε με το Πρόγραμμα Καλλικράτης και υπάγεται στην Περιφερειακή Ενότητα Μεσσηνίας της Περιφέρειας Πελοποννήσου.

Η δημοτική ενότητα Χιλιοχωρίων περιλαμβάνει τα 5 δημοτικά διαμερίσματα του πρώην Δήμου Χιλιοχωρίων που συστάθηκε το 1999 με το Σχέδιο Καποδίστριας από παλαιότερες κοινότητες της περιοχής. 
Ο δήμος αυτός είχε ως έδρα του τον Χανδρινό, καταλάμβανε έκταση 73,950 τ.χλμ. και λειτούργησε την περίοδο 1999 - 2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πύλου-Νέστορος.

Ακολουθώντας τη διαδρομή Καλαμάτα - Πύλος (με την Εθνική Οδό 82) διασχίζει κανείς το μεγαλύτερο τμήμα της δημοτικής ενότητας Χιλιοχωρίων.

Διαίρεση δημοτικής ενότητας
Στον παρακάτω κατάλογο αναφέρονται οι δημοτικές και τοπικές κοινότητες, καθώς και οι οικισμοί της δημοτικής ενότητας Χιλιοχωρίων.

 Τα στοιχεία προέρχονται από επεξεργασία του αρχείου  της Ελληνικής Στατιστικής Αρχής για την απογραφή πληθυσμού της Ελλάδας του 2011.
 Ο αριθμός μέσα στα [ ] είναι ο μόνιμος πληθυσμός.
 Η σειρά είναι (γενικά) αλφαβητική.

Δημοτική ενότητα Χιλιοχωρίων Μεσσηνίας
Συνολικός πληθυσμός: [ 2468 ]

Τοπική κοινότητα Κουκκουνάρας Μεσσηνίας
Συνολικός πληθυσμός: [ 575 ]

η Κουκκουνάρα [ 129 ]
η Στενωσιά [ 446 ]

Τοπική κοινότητα Κρεμμυδίων Μεσσηνίας
Συνολικός πληθυσμός: [ 516 ]

τα Κρεμμύδια [ 516 ]

Τοπική κοινότητα Μεσοποτάμου Μεσσηνίας
Συνολικός πληθυσμός: [ 307 ]

ο Μεσοπόταμος [ 307 ]

Τοπική κοινότητα Σουληναρίου Μεσσηνίας
Συνολικός πληθυσμός: [ 373 ]

το Σουληνάρι [ 373 ]

Τοπική κοινότητα Χανδρινού Μεσσηνίας
Συνολικός πληθυσμός: [ 697 ]

η Πλατανόβρυση [ 61 ]
ο Χανδρινός [ 636 ]

Πηγές

Εξωτερικοί σύνδεσμοι 
 Δήμος Πύλου - Νέστορος, επίσημη ιστοσελίδα: www.pylos-nestor.gr
Δημοτικές Ενότητες της Ελλάδας
Επαρχία Πυλίας
Δήμος Πύλου - Νέστορος
Πύλος
Θεόδωρος Ανδρεάδης - Συγγελάκης

Ο Θεόδωρος Ανδρεάδης - Συγγελάκης είναι Έλληνας δημοσιογράφος και συγγραφέας. Γεννήθηκε στη Ρώμη το 1973 και σπούδασε ιταλική και νεοελληνική φιλολογία. Μητέρα του είναι η επίσης δημοσιογράφος και ηθοποιός Αθανασία Συγγελάκη και πατέρας του ο πανεπιστημιακός και συγγραφέας Γιάγκος Ανδρεάδης. Από τo 1992 εργάζεται ως δημοσιογράφος, ανταποκριτής ελληνικών μέσων ενημέρωσης από τη Ρώμη. Συνεργάστηκε επί σειρά ετών με την Ελληνική Υπηρεσία του BBC, αλλά και με την εφημερίδα Το Βήμα και το περιοδικό Μετρό. Από το 1994 είναι ανταποκριτής του ραδιοσταθμού και της τηλεόρασης του Alpha, για τα οποία κάλυψε, ως απεσταλμένος, και σημαντικά γεγονότα σε άλλες ευρωπαϊκές χώρες: στην Ισπανία, τη Γαλλία και τη Γερμανία. Στη Ρώμη, απο το 2002 μεχρι το 2010 ασχολήθηκε με την σύνταξη του περιοδικού Foroellenico, το οποίο παρουσίαζε την ελληνική πολιτιστική και κοινωνική πραγματικότητα στο ιταλικό αναγνωστικό κοινό. Μόνιμος συνεργάτης της Rai International επί δεκα χρόνια, είναι μέλος της Εταιρίας Ιταλών Νεοελληνιστών. Απο το 2008 ειναι ανταποκριτής του Αθηναϊκού και Μακεδονικού Πρακτορείου Ειδήσεων. Στην Ιταλία, το 2008, δημοσιεύθηκε η ποιητική συλλογή του Giorni allo specchio και το 2006 στην Ελλάδα το Άρωμα Ιταλίας - Storie italiane. Το 2013, με αφορμή την αυτοκτονία ενός γκέι εφήβου στην Ιταλία, αποκάλυψε πως είναι ομοφυλόφιλος και ο ίδιος.  Το 2015, δημοσιευσε στην Ιταλία το βιβλίο- συνέντευξη "Alexis Tsipras, la mia sinistra". To 2017, στην Κατάνη  της Σικελίας του απονεμήθηκε το διεθνές δημοσιογραφικο βραβείο Μaria Grazia Cutuli. Έχει συνεργαστεί με τις ιταλικές εφημερίδες L'Unità, il manifesto και il Messaggero.

Βιβλία
(2006) Storie italiane
(2008) Giorni allo specchio
(2015) Αlexis Tsipras, la mia sinistra ( interview)

Παραπομπές

Εξωτερικοί σύνδεσμοι
Ανδρεάδης - Συγγελάκης, Θεόδωρος

Έλληνες δημοσιογράφοι
Έλληνες συγγραφείς
ΛΟΑΤ πρόσωπα από την Ελλάδα
ΦΚ Μίτγιουλαντ

Η ΦΚ ΜίτΓιουλαντ  (δανέζικα: Midtjylland [ˈmitjyˌlænˀ], "μέση Γιούλαντ" ή  "Κεντρική Γιουτλάνδη") είναι επαγγελματική δανική ποδοσφαιρική ομάδα. Η ομάδα ήταν το αποτέλεσμα της ενοποίησης των ομάδων Ίκαστ ΦΣ και Χέρνινγκ Φέρμαντ. Συμμετέχει στο Πρωτάθλημα ποδοσφαίρου Δανίας. Ιδρύθηκε στις 2 Φεβρουαρίου 1999. Έδρα της ομάδας είναι το MCH Arena, χωρητικότητας 11800 θεατών.

Ευρωπαϊκή πορεία
Q= Πρόκριση
PO = Γύρος Play Off

Τίτλοι
 Σουπερλίγκα Δανίας (Α' Εθνική Κατηγορία)
 Πρωταθλήτρια (3): 2014-15, 2017-18, 2019–20
 Φιναλίστ (4): 2006–07, 2007–08, 2018–19, 2020–21

Κύπελλο Δανίας
 Κυπελλούχος (1): 2018–19
 Φιναλίστ (4): 2002–03, 2004–05, 2009–10, 2010–11

 Πρωτάθλημα Β' Κατηγορίας (Danish 1st Division)
 Πρωταθλήτρια (1): 1999–00

Περίοδοι σε κατηγορίες 
 21 περιόδους στην ανώτατη κατηγορία
 1 περίοδος στη δεύτερη κατηγορία

Παραπομπές

Εξωτερικοί σύνδεσμοι
Official website
Ikast FS's website
Herning Fremad's website
Black Wolves – Official fanclub
Messecenter Herning's website 

ΦΚ Μίτγιουλαντ
Ποδοσφαιρικές ομάδες Δανίας
Ιδρύσεις ποδοσφαιρικών ομάδων το 1999
Όντενσε Μπόλντκλουμπ

Η Όντενσε Μπόλντκλουμπ είναι δανική επαγγελματική ποδοσφαιρική ομάδα από την πόλη Όντενσε. Ιδρύθηκε στις 12 Ιουλίου 1887. Έδρα της ομάδας είναι το TRE-FOR Park στη Φιονία, χωρητικότητας 15633 θεατών Έχει κερδίσει 3 πρωταθλήματα Δανίας και 5 κύπελλα. Έχει αρκετές ευρωπαϊκές συμμετοχές με καλύτερη την συμμετοχή στους ομίλου του Γιουρόπα Λιγκ την περίοδο 2009-10 και 2010-11.

Τίτλοι 
Πρωτάθλημα ποδοσφαίρου Δανίας
Πρωταθλήτρια (3):: 1977, 1982, 1989
Φιναλίστ (6): 1951, 1983, 1993, 2009, 2010, 2011
Κύπελλο Δανίας
Νικήτρια (5):: 1983, 1991, 1993, 2002, 2007
Φιναλίστ (1): 1974
Danish Super Cup
Φιναλίστ (1): 2002

Περίοδοι σε κατηγορίες 
 50 περίοδους στην ανώτατη κατηγορία
 16 περίοδους στην 2η ανώτατη κατηγορία
 11 περίοδους στην 3η ανώτατη κατηγορία

Παραπομπές

Εξωτερικοί σύνδεσμοι
Official site (English page; rest of site in Danish)

Όντενσε Μπόλντκλουμπ
Ποδοσφαιρικές ομάδες Δανίας
Ιδρύσεις ποδοσφαιρικών ομάδων το 1887
Κάστρο της Μπούκας

Το Κάστρο της Μπούκας (1478-1701) αποτέλεσε την πρώτη σημαντική οθωμανική οχύρωση της πόλης της Πρέβεζας. Ανεγέρθηκε το 1478 από τους Οθωμανούς και έλεγχε τα στενά της εισόδου του Αμβρακικού Κόλπου. Ανατινάχθηκε το 1701 από τους Ενετούς κατά την αποχώρησή τους από την Πρέβεζα, βάσει σχετικών όρων της Συνθήκης του Κάρλοβιτς, η οποία υπεγράφη με τους Οθωμανούς. Βρισκόταν στη θέση η οποία σήμερα είναι γνωστή ως «Παλιοσάραγα». Στα ερείπιά του, ο Αλή Πασάς της Ηπείρου έκτισε το θερινό του παλάτι στις αρχές της δεκαετίας του 1810. Μετά την κατάληψη της Πρέβεζας από τον Ελληνικό Στρατό, τον Οκτώβριο του 1912, στη θέση του κάστρου δημιουργήθηκε στρατόπεδο μονάδας εφοδιασμού. Σήμερα, παρά το γεγονός ότι ο χώρος τον οποίον καταλάμβανε το κάστρο δεν είναι οικοδομημένος, δεν διασώζονται παρά μόνον ελάχιστα ορατά κατάλοιπά του.

Ιστορία 
Ανεγέρθηκε το 1478, δεκαπέντε περίπου χρόνια μετά την κατάληψη της περιοχής από τους Οθωμανούς, όπως αναφέρεται στο Βραχύ Χρονικό (71.7) (ἔκτισεν τὴν Πρέβεζαν ἐπὶ ἔτους ‚ςϡπς΄), καθώς και σε επιστολή του Λεονάρδου Γ΄ Τόκκο, που χρονολογείται την 31η Μαρτίου 1478. Η κατασκευή του συγκεκριμένου κάστρου, στην είσοδο του Αμβρακικού Κόλπου, θεωρήθηκε από τον Τόκκο ως επικίνδυνη, με αποτέλεσμα να αποστείλει συγγενή του στη Βενετία, προκειμένου να ζητήσει τη στρατιωτική βοήθεια της Γαληνοτάτης. Στην επιστολή του, το κάστρο αναφέρεται ως «castello ala bucca delo gulfo» (μτφ. «κάστρο στο στόμιο/μπούκα του κόλπου»).

Βελτιωτικές και επιδιορθωτικές παρεμβάσεις στο κάστρο πραγματοποιήθηκαν το 1495 ‒στο πλαίσιο αμυντικών προετοιμασιών εν αναμονή των επεκτατικών σχεδίων του Καρόλου Η΄, τα οποία, ωστόσο, ουδέποτε υλοποιήθηκαν‒ το 1530, το 1553, κατά τη διάρκεια της βασιλείας του σουλτάνου Σουλεϊμάν Α΄ του Μεγαλοπρεπούς, καθώς και το 1684, έπειτα από την πρώτη κατάληψη του κάστρου από τους Ενετούς. Βάσει των σχετικών όρων της Συνθήκης του Κάρλοβιτς, οι Ενετοί αποχώρησαν από την Πρέβεζα το 1701, ανατινάζοντας προηγουμένως το κάστρο, το οποίο και κατεδαφίστηκε με την επίβλεψη Ενετών και Οθωμανών αξιωματούχων. Μετά την επανάκαμψη των Οθωμανών στην Πρέβεζα το 1701, η πόλη οχυρώθηκε εκ νέου με την ανέγερση νέου κάστρου, το οποίο σήμερα είναι γνωστό ως του Αγίου Ανδρέα (παλαιότερη ονομασία Ιτς Καλέ - İç Kale) και βρίσκεται βόρεια της θέσης του Κάστρου της Μπούκας.

Φωτοθήκη

Σημειώσεις

Παραπομπές

Πηγές 

 
 
 
 
 
 

Κάστρα της Πρέβεζας
Πρέβεζα
Οθωμανικές οχυρώσεις στην Ελλάδα
Οθωμανικές οχυρώσεις
Οθωμανική Ήπειρος
Βενετσιάνικα κάστρα
Βίμποργκ ΦΦ

Η Βίμποργκ ΦΦ είναι μια δανέζικη επαγγελματική πόδοσφαιρική ομάδα από το Βίμποργκ (Δανία). Η ομάδα ιδρύθηκε το 1896, αλλά έπρεπε να περιμένει περισσότερο από ένα αιώνα πριν κερδίσει το πρώτο της τρόπαιο, το Κύπελλο Δανίας το 2000. Η πιο πρόσφατη περίοδος συμμετοχής της στο Πρωτάθλημα ποδοσφαίρου Δανίας ξεκινά από την περίοδο 1998-99 και τελειώνει την περίοδο 2007-08. Έδρα της ομάδας είναι το Viborg Stadion, χωρητικότητας 9566 θεατών.

Επιτεύγματα 
Κύπελλο Δανίας:
 Κυπελλούχος (1): 1999-2000
 Danish Super Cup:
 Νικήτρια (1): 2000

14 περιόδους στην ανώτατη κατηγορία
21 περιόδους στην 2η ανώτατη κατηγορία
12 περιόδους στην 3η ανώτατη κατηγορία

Εξωτερικοί σύνδεσμοι 

 Viborg FF - official site
 Viborg FF Fans - official supporter club site
 Fanatikos - Viborg Ultras
 VFF Nyheder - Viborg FF news

Βίμποργκ ΦΦ
Ποδοσφαιρικές ομάδες Δανίας
Ιδρύσεις ποδοσφαιρικών ομάδων το 1896
Μόντρεαλ Ίμπακτ (1992–2011)

Η Μόντρεαλ Ίμπακτ (γαλλικά: Impact de Montréal, αγγλικά: Montreal Impact) ήταν μια καναδική, επαγγελματική ποδοσφαιρική ομάδα από το Μόντρεαλ που βρίσκεται στο Κεμπέκ του Καναδά. Ιδρύθηκε το 1992 και συμμετείχε στο Νορθ Αμέρικαν Σόκερ Λιγκ (NASL), το δεύτερο επίπεδο του συστήματος ποδοσφαιρικών πρωταθλημάτων ΗΠΑ μέχρι το 2011. Έδρα της ομάδας ήταν το Σταντ Σαπουτό, χωρητικότητας 13.034 θεατών. Χρώματα της το μπλε και το άσπρο. 

Στις 7 Μαΐου  του 2010, ο ιδιοκτήτης του συλλόγου Ζοέ Σαπουτό χορηγήθηκε δικαιόχρηση (franchise) συμμετοχής στη Μέιτζορ Λιγκ Σόκερ (MLS) αρχής γενομένης το 2012. Παρά το γεγονός ότι, από νομικής άποψης, η ομάδα που αγωνίζεται στην MLS είναι μια εντελώς ξεχωριστή οντότητα, η νέα ομάδα φέρει το όνομα και διατηρεί την κληρονομιά της αρχικής ομάδας στο νέο πρωτάθλημα.

Παραπομπές

Εξωτερικοί σύνδεσμοι
Official website
Impact Soccer fan site
Ultras Montréal supporters' site

 
Ιδρύσεις ποδοσφαιρικών ομάδων το 1993
Ποδοσφαιρικές ομάδες Καναδά
Βέλικο Μρσιτς

Ο Βέλικο Μρσιτς (κροατικά: Veljko Mršić, γεννημένος στις 13 Απριλίου του 1971) είναι Κροάτης παλαίμαχος πρώην διεθνής κλαθοσφαιριστής. Έχει ύψος 201εκ αι αγωνιζίταν στη θέση του σούτινγκ γκαρντ.

Καριέρα 
Ο Βέλικο Μρσιτς έκανε τα πρώτα του μπασκετικά βήματα το 1987 στην τοπική Μπόρατς Καπλίνα. 

Το 1989 υπέγραψε το πρώτο του επαγγελματικό συμβόλαιο συνεργασίας με την ΚΚ Τσιμπόνα Ζάγκρεμπ, στην οποία παρέμεινε μέχρι το 1995.

Την περίοδο 1996-97 αγωνίστηκε αρχικά με τη Νέσας κι έπειτα με τη Ζάλγκιρις Κάουνας.

Το 1997 επέστρεψε στην ΚΚ Τσιμπόνα Ζάγκρεμπ, και ένα χρόνο μετά ταξίδεψε στην Ιταλία με προορισμό τη Βαρέζε.

Το 1999 μεταπήδησε στην ισπανική Μάλαγα στο οποίο παρέμεινε μέχρι το 2002. Το καλοκαίρι του έτους εκείνου μετεγγράφη στον Ολυμπιακό Πειραιώς στον Οποίο ωστόσο παρέμεινε για λίγους μόνο μήνες.

Τη διετία 2002-03, ο Μρσιτς αγωνίστηε στις Σαν Ζοσέπ Ζιρόνα (Ισπανία), Ολίμπια Μιλάνο (Ιταλία) και Γρανάδα (Ισπανία).

Τη διετία 2004-2005 αγωνίστηκε με τις ΚΚ Σπλιτ (κροατία), Ούλκερ - Σπορ (Τουρκία) και Κίεβο (Ουκρανία).

Μετά το πέρας της περιόδου 2004-2005, ο Βέλικο Μρσιτς αποφάσισε να αποσυρθεί από την ενεργό δράση και να βάλει τέλος στην καριέρα του.

Διεθνείς συμμετοχές 
Ο Βέλικο Μρσιτς έχει πραγματοποιήσει αρκετές συμμετοχές με την Εθνική ομάδα καλαθοσφαίρισης της Κροατίας.

Συγκεκριμένα, έχει αγωνιστεί στα Ευρωμπάσκετ του 1993, του 1995, του 1999 και του 2001. Επίσης, έχει συμμετάσχει στο Παγκόσμιο Κύπελλο του 1994 και στους Ολυμπιακούς Αγώνες του 1996.

Προπονητική καριέρα 
Ο Βέλικο Μρσιτς, ένα χρόνο μετά την απόσυρσή του από την ενεργό δράση, αποφάσισε να συνεχίσει την ενασχόλησή του με το άθλημα της καλαθοσφαίρισης από το πόστο του προπονητή.

Μέχρι σήμερα, έχει υπάρξει προπονητής της ΚΚ Σπλιτ (2006), της Βαρέζε (2007) και της ΚΚ Τσιμπόνα Ζάγκρεμπ (2012)

Πηγές 
 http://sports.in.gr/article/?aid=400603
 http://sports.in.gr/article/?aid=414577

Κροάτες καλαθοσφαιριστές
Κροάτες προπονητές καλαθοσφαίρισης
Καλαθοσφαιριστές Τσιμπόνα Ζάγκρεμπ
Καλαθοσφαιριστές Ζάλγκιρις Κάουνας
Καλαθοσφαιριστές Παλλακανέστρο Βαρέζε
Καλαθοσφαιριστές Μάλαγας
Καλαθοσφαιριστές ΟΣΦΠ
Καλαθοσφαιριστές Ούλκερσπορ
Καλαθοσφαιριστές Εθνικής Κροατίας
Καλαθοσφαιριστές ιταλικών συλλόγων
Καλαθοσφαιριστές Γρανάδας
Καλαθοσφαιριστές Σπλιτ
Καλαθοσφαιριστές Κιέβου
Καλαθοσφαιριστές Ευρωμπάσκετ 1995
Προπονητές καλαθοσφαίρισης κροατικών συλλόγων
Προπονητές καλαθοσφαίρισης ιταλικών συλλόγων
Σαμ Γιάκομπσον

Ο Σάμουελ Ράιαν Γιάκομπσον, ή απλώς Σαμ Γιάκομπσον (γεννημένος στις 22 Ιουλίου 1975) είναι Αμερικανός πρώην καλαθοσφαιριστής. Έχει ύψος 1,93 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.

Κολλεγιακή καριέρα 
Ο Σαμ Γιάκομπσον εισήχθη στο πανεπιστήμιο της Μιννεσότα το 1994 και αγωνίστηκε στο Κολλεγιακό πρωτάθλημα με την ομάδα μπάσκετ του Πανεπιστημίου, τους Γκόλντεν Γκόφερς. Από το Πανεπιστήμιο της Μιννεσότα αποφοίτησε το 1998.

Επαγγελματική καριέρα 
Ο Σαμ Γιάκομπσον συμμετείχε στα Ντραφτς του ΝΒΑ το 1998 και εξασφάλισε συμβόλαιο συνεργασίας με τους Λος Άντζελες Λέικερς.

Εκτός των Λος Άντζελες Λέικερς, ο Σαμ Γιάκομπσον πέρασε και από άλλες ομάδες του ΝΒΑ και συγκεκριμένα τους (Γκόλντεν Στέιτ Ουόριορς και Μινεσότα Τίμπεργουλβς).

Το 2000, πραγματοποίησε ένα σύντομο πέρασμα από την Ελλάδα και συγκεκριμένα τον Ολυμπιακό.

Άλλες ευρωπαικές ομάδες στις οποίες έχει αγωνιστεί ο Σαμ Γιάκομπσον είναι η ιταλική Αντρέα Κόστα Ιμόλα και η γαλλική Σολέ Μπασκέτ.

Πηγές 
 http://basketball.eurobasket.com/player/Sam_Jacobson/28277

Αμερικανοί καλαθοσφαιριστές
Καλαθοσφαιριστές Λος Άντζελες Λέικερς
Καλαθοσφαιριστές Γκόλντεν Στέιτ Ουόριορς
Καλαθοσφαιριστές ΟΣΦΠ
Καλαθοσφαιριστές Μινεσότα Τίμπεργουλβς
Καλαθοσφαιριστές Σολέ Μπασκέτ
Καλαθοσφαιριστές ιταλικών συλλόγων
Κένι Μίλερ

Ο Κένεθ Άλεν Μίλερ Τόλμπερτ, ή απλώς Κένι Μίλερ (γεννημένος στις 27 Δεκεμβρίου 1967) είναι Αμερικανός πρώην καλαθοσφαιριστής. Έχει ύψος 2,04 μ. και αγωνιζόταν τόσο ως πάουερ φόργουορντ όσο και ως σέντερ. Το 2001, ο Κένι Μίλερ απέκτησε την ισπανική υπηκοότητα.

Κολεγιακή καριέρα 
Ο Κένι Μίλερ εισήχθη το 1985 στο Πανεπιστήμιο Λογιόλα, από το οποίο αποφοίτησε το 1989. Αγωνίστηκε στο Κολλεγιακό πρωτάθλημα με την ομάδα μπάσκετ του Πανεπιστημίου, τους Λογιόλα Ράμπλερς.

Επαγγελματική καριέρα 
Ο Κένι Μίλερ έχει αγωνιστεί σε διάφορα Πρωταθλήματα ανά τον κόσμο. Στην αρχή της καριέρας του, αγωνίστηκε στο Κοντινένταλ Μπάσκετμπολ Ασοσιέισον, φορώντας τη φανέλα των Ρόκφορντ Λάιτινγκ, Ράπιντ Σίτυ Θρίλερς, Γκράντ Ράπιντς Χούπς και Αλμάνι Πατρούνς.

Εκτός των πρωταθλημάτων της Αμερικής, ο Κένι Μίλερ έχει αγωνιστεί και σε άλλα Πρωταθλήματα, όπως το γαλλικό (Πάρις Ρέισινγκ Κλαμπ), το ιταλικό (Ντινάμο Σάσσαρι), το τουρκικό (Φενερμπαχτσέ Σπορ Κουλουμπού και Γαλατασαράι), το ισπανικό (Ουνικάχα Μάλαγα, Τενερίφη, ΟΜ Λα Πάλμα, Γκραν Κανάρια και Σαραγόσα) καθώς επίσης και το ελληνικό (Ολυμπιακός Πειραιώς).

Ακόμη, έχει αγωνιστεί στη Βενεζουέλα (Τόρος Ντε Αράγκουα) και στο Πουέρτο Ρίκο (Μπαγιαμόν), καθώς επίσης και στον Άγιο Δομίνικο αλλά και το Εκουαδόρ.

Πηγές 
 https://web.archive.org/web/20150914202213/http://www.draftexpress.com/profile/Kenny-Miller-36149/stats/

Αμερικανοί καλαθοσφαιριστές
Καλαθοσφαιριστές ΟΣΦΠ
Καλαθοσφαιριστές Μάλαγας
Καλαθοσφαιριστές Γκραν Κανάρια
Καλαθοσφαιριστές Τενερίφης
Καλαθοσφαιριστές Ρασίνγκ Μπασκέτ Παρί
Καλαθοσφαιριστές Γαλατασαράι
Καλαθοσφαιριστές Φενέρμπαχτσε
Καλαθοσφαιριστές ιταλικών συλλόγων
Ντούσαν Γιέλιτς

Ο Ντούσαν Γιέλιτς (γεννημένος στις 13 Αυγούστου 1974) είναι Σέρβος με ελληνική υπηκοότητα πρώην καλαθοσφαιριστής. Έχει ύψος 211εκ και αγωνιζόταν στη θέση του σέντερ.

Καριέρα 
Ο Ντούσαν Γιέλιτς υπέγραψε το πρώτο του επαγγελματικό συμβόλαιο το 1991 σε ηλικία μόλις 17 ετών στον Ερυθρό Αστέρα του Βελιγραδίου. Στη σερβική ομάδα παρέμεινε για ένα χρόνο, καθώς το 1993 ταξίδεψε στην Ελλάδα με προορισμό τον Πανιώνιο.

Στην ομάδα της Νέας Σμύρνης παρέμεινε για επτά ολόκληρα χρόνια, μέχρι που το 2000 επέστρεψε στον Ερυθρό Αστέρα.

Στις αρχές του 2001 είχε ένα σύντομο πέρασμα από την ισπανική Λουσίντουμ Αλικάντε, ενώ το καλοκαίρι του ίδιου έτους επέστρεψε στην Ελλάδα, αυτήν τη φορά για λογαριασμό του Ολυμπιακού Πειραιώς, στον οποίο παρέμεινε για ένα χρόνο κατακτώντας μάλιστα το Κύπελλο Ελλάδος του 2002.

Την περίοδο 2002-03 αγωνίστηκε στην ιταλική Ερ Αβελίνο, ενώ την αμέσως επόμενη σεζόν αγωνίστηκε με την ισπανική Σάσκι Μπασκόνια, τότε γνωστή ως Τάου Θεράμικα .

Μέσα στο 2004 είχε ένα σύντομο πέρασμα από την πολωνική Ασέκο Προκόμ Γκντίνια, ενώ το καλοκαίρι του ίδιου έτους μετεγγράφη στο Μακεδονικό, στον οποίο παρέμεινε για λίγους μήνες.

Τη διετία 2005-06 αγωνίστηκε αρχικά με την πολωνική Άνβιλ Βλοτσλάβεκ κι έπειτα με την ιταλική  Κάπο Ντ Ορλάντο, περισσότερο γνωστή σήμερα ως Ορλαντίνα Μπάσκετ.

Την περίοδο 2006-07, ο Γιέλιτς αγωνίστηκε στην λετονική Βέντσπιλς, ενώ την αμέσως επόμενη σεζόν αγωνίστηκε αρχικά στο ΑΠΟΕΛ, ομάδα της Κύπρου, κι έπειτα στην Κάλεφ Κράμο, ομάδα της Εσθονίας.

Την περίοδο 2008-09 αγωνίστηκε αρχικά στη σερβική Ραντνίτσκι κι έπειτα στην βουλγαρική Τσέρνο Μόρε.

Το 2009 επέστρεψε στην Ελλάδα, αυτήν τη φορά για λογαριασμό του Απόλλωνα Πατρών, στον οποίο παρέμεινε για ένα χρόνο.

Την περίοδο 2010-11, ο Γιέλιτς αγωνίστηκε με τις σερβικές Ζελέζνικ και Ερυθρό Αστέρα. Μετά το τέλος της περιόδου εκείνης, ο Ντούσαν Γιέλιτς αποφάσισε να αποσυρθεί απο την ενεργό δράση και να βάλει τέλος στην πολυετή καριέρα του.

Πηγές 
 http://www.basketnet.gr/main/2/europe/articles/1036/zel-geli.html
 http://basketball.eurobasket.com/player/Dusan_Jelic/Serbia/Crvena_Zvezda_Telekom_Beograd/14373
 https://archive.is/20130928084906/www.tanea.gr/news/sports/article/4190456/?iid=2

Σέρβοι καλαθοσφαιριστές
Καλαθοσφαιριστές ΟΣΦΠ
Καλαθοσφαιριστές Πανιωνίου
Καλαθοσφαιριστές Απόλλωνα Πατρών
Καλαθοσφαιριστές Αλικάντε
Καλαθοσφαιριστές Σάσκι Μπασκόνια
Καλαθοσφαιριστές Ερυθρού Αστέρα Βελιγραδίου
Καλαθοσφαιριστές ΦΜΠ Ζελέζνικ
Καλαθοσφαιριστές σερβικών συλλόγων
Καλαθοσφαιριστές ιταλικών συλλόγων
Καλαθοσφαιριστές κυπριακών συλλόγων
Καλαθοσφαιριστές ελληνικών συλλόγων
Τζέιμς Φόρεστ

Ο Τζέιμς Φόρεστ (γεννήθηκε στις 13 Αυγούστου 1972) είναι Αμερικανός πρώην καλαθοσφαιριστής. Έχει ύψος 2,04 μ. και αγωνιζόταν κυρίως σαν πάουερ φόργουορντ, και υπό συνθήκες σαν σέντερ.

Κολλεγιακή καριέρα 
Ο Τζέιμς Φόρεστ εισήχθη το 1992 στο Πανεπιστήμιο Τζόρτζια Τεκ, με τη μπασκετική ομάδα του οποίου αγωνιζόταν στο Κολλεγιακό Πρωτάθλημα. Από το Τζόρτζια Τεκ αποφοίτησε το 1996.

Επαγγελματική καριέρα 
Το 1996, ο Τζέιμς Φόρεστ αποφάσισε να αφήσει την Αμερική και να ταξιδέψει στο Ισραήλ για λογαριασμό της Χαποέλ Ελιάτ.

Το 1997 συμμετείχε στα Ντραφτς του ΝΒΑ και κατάφερε να εξασφαλίσει συμβόλαιο συνεργασίας με τους Λος Άντζελες Λέικερς, στους οποίους όμως παρέμεινε για λίγους μόνο μήνες.

Τη σεζόν 1997-98, ο Τζέιμς Φόρεστ αγωνίστηκε στις Ουέλβα (Ισπανία) και Χαποέλ Ελιάτ (Ισραήλ).

Την περίοδο 1998-99 αγωνίστηκε κυρίως στην Ιταλική Πιστόγια, ενώ στις αρχές του 1999 πραγματοποίησε ένα σύντομο πέρασμα από την Κοκοντρίγιος ντε Καράκας, ομάδα της Βενεζουέλας.

Το καλοκαίρι του 1999 ταξίδεψε στην Ελλάδα με προορισμό το Ηράκλειο, στον οποίο παρέμεινε για ένα χρόνο, καθώς το καλοκαίρι του 2000 μετεγγράφη στον ΑΡΗ Θεσσαλονίκης.

Το 2001 κατηφόρισε από τη Θεσσαλονίκη στον Πειραιά για λογαριασμό του Ολυμπιακού, στον οποίο παρέμεινε για ένα χρόνο κατακτώντας μάλιστα το Κύπελλο Ελλάδος του 2002.

Την περίοδο 2002-03, ο Τζέιμς Φόρεστ αγωνίστηκε στην Ολύμπια Λάρισας.

Το Νοέμβριο του 2003, μετεγγράφη στο Ηράκλειο για δεύτερη φορά, ωστόσο παρέμεινε στην ομάδα μόλις για δύο μήνες.

Την περίοδο 2004-05 αγωνίστηκε αρχικά στην Σκαβολίνι κι έπειτα στη Φαμπριάνο.

Η περίοδος 2005-06 ήταν και η τελευταία στην επαγγελματική καριέρα του Τζέιμς Φόρεστ. Κατά τη διάρκεια της περιόδου αυτής αγωνίστηκε στην ισπανική Πλασένσια.

Πηγές 
 «Τζέιμς Φόρεστ», άρθρο στον ιστότοπο της εφημερίδας «Πατρίς», 19 Νοεμβρίου 2003.
 «Τον θυμάσαι; - Τζέιμς Φόρεστ», αφιέρωμα στον ιστότοπο AgeOfBasketball.gr. 

Αμερικανοί καλαθοσφαιριστές 
Καλαθοσφαιριστές Ηρακλείου
Καλαθοσφαιριστές Άρη
Καλαθοσφαιριστές ΟΣΦΠ
Καλαθοσφαιριστές Ολύμπιας Λάρισας
Καλαθοσφαιριστές Μάλαγας
Καλαθοσφαιριστές Μπάσκετ Λιβόρνο
Καλαθοσφαιριστές Βικτόρια Λιμπερτάς Πέζαρο
Καλαθοσφαιριστές ισραηλινών συλλόγων
Καλαθοσφαιριστές ισπανικών συλλόγων
Καλαθοσφαιριστές ιταλικών συλλόγων
Καλαθοσφαιριστές βενεζουελάνικων συλλόγων
Ξένοι καλαθοσφαιριστές στην Ελλάδα
Βασίλης Σούλης

Ο Βασίλης Σούλης (γεννήθηκε στις 24 Σεπτεμβρίου 1976) είναι Έλληνας  πρώην διεθνής καλαθοσφαιριστής. Έχει ύψος 2,08 μέτρα και αγωνιζόταν στη θέση του σέντερ.

Καριέρα 
Ο Βασίλης Σούλης ξεκίνησε πολύ μικρός (1987) στις ακαδημίες του Ολυμπιακού Πειραιώς, το 1995 υπέγραψε επαγγελματικό συμβόλαιο με την ομάδα. Στον Ολυμπιακό παρέμεινε μέχρι το 2001,τη σεζόν 1995-1996 κατέκτησε το πρωτάθλημα Ελλάδος,  τη σεζόν 1997-98  αγωνίστηκε στον Απόλλωνα Πάτρας ως δανεικός και αναδείχθηκε καλύτερος νέος παίχτης του πρωταθλήματος. Με τους ερυθρόλευκους κατόρθωσε να κατακτήσει δύο Πρωταθλήματα Ελλάδος (1996, 1997), ένα Κύπελλο Ελλάδος (1997) και μία Ευρωλίγκα (1997).

Τη σεζόν 2001-02, ο Βασίλης Σούλης αγωνίστηκε στον Ιωνικό Νέας Φιλαδέλφειας, ενώ την επόμενη αγωνιστική περίοδο αγωνίστηκε με τη φανέλα του Πανελληνίου.

Το καλοκαίρι του 2003 μετεγγράφη στην ομάδα του Περιστερίου Αθηνών, στην οποία παρέμεινε για ένα χρόνο. 

Τη σεζόν 2004-05 αγωνίστηκε με τα χρώματα του Πανιωνίου, ενώ την αμέσως επόμενη χρονιά μεταπήδησε στον Κολοσσό της Ρόδου.

Το 2007 υπέγραψε συμβόλαιο συνεργασίας με την Ολυμπιάδα Πατρών, στην οποία αγωνίστηκε για ένα χρόνο.

Την περίοδο 2008-09 αγωνίστηκε με τη φανέλα του Αιγάλεω.

Διεθνείς συμμετοχές 
Ο Βασίλης Σούλης έχει πραγματοποιήσει 85 συμμετοχές με την Εθνική ομάδα μπάσκετ της Ελλάδος.

Με την εθνική ομάδα έχει κερδίσει χρυσό μετάλλιο στο παγκόσμιο πρωτάθλημα εφήβων 1995 στην Αθήνα. 

Χρυσό μετάλλιο στο πανευρωπαϊκό πρωτάθλημα νέων 1994 στην Χαλκίδα. 

, 4η θέση στους Μεσογειακούς Αγώνες Ανδρών του 1997 που πραγματοποιήθηκαν στην Ιταλία. 

Με την εθνική ανδρών έχει συμμετάσχει στο Ευρομπάσκετ του 1999 στην Γαλλία.  

Η διεθνής καριέρα με αριθμούς. 

Ο πρώτος του αγώνας ήταν με την ομάδα των ΠΑΙΔΩΝ με αντίπαλο την ομάδα της ΙΤΑΛΙΑ, την 15/7/1992 (ΔΙΕΘΝΕΣ ΤΟΥΡΝΟΥΑ, ΣΜΥΡΝΗ) όπου η εθνική μας κέρδισε με σκορ 89-77 ενώ ο αθλητής πέτυχε 9 πόντους

Ο τελευταίος του  αγώνας ήταν με την ομάδα των ΑΝΔΡΩΝ με αντίπαλο την ομάδα της ΛΙΘΟΥΑΝΙΑ, την 23/6/1999 (ΠΑΝΕΥΡΩΠΑΙΚΟ ΑΝΔΡΩΝ 1999,ΝΤΙΖΟΝ) όπου η εθνική μας έχασε με σκορ 64-82 ενώ ο αθλητής  πέτυχε 2 πόντους.

ΟΙ ΑΓΩΝΕΣ ΜΕ ΤΑ ΔΕΚΑ ΚΑΛΥΤΕΡΑ ΣΚΟΡΑΡΙΣΜΑΤΑ

Πηγές 
 http://basketball.eurobasket.com/player/Vassilis_Soulis/Greece/Egaleo_AO/20680
 http://sports.in.gr/article/?aid=144838
 https://archive.is/20131102110019/archive.sport.gr/bnat/roster/soulis.htm

Εξωτερικοί σύνδεσμοι 
 
 

Έλληνες καλαθοσφαιριστές
Καλαθοσφαιριστές Εθνικής Ελλάδας
Καλαθοσφαιριστές Εθνικής Ελλάδας Κ19
Καλαθοσφαιριστές ΟΣΦΠ
Καλαθοσφαιριστές Πανιωνίου
Καλαθοσφαιριστές Αιγάλεω
Καλαθοσφαιριστές Ιωνικού Νέας Φιλαδέλφειας
Καλαθοσφαιριστές Ολυμπιάδας Πατρών
Καλαθοσφαιριστές Απόλλωνα Πατρών
Σέντερ
Μπλου Έντουαρτς

Ο Θίοντορ «Μπλου» Έντουαρτς (γεννήθηκε 31 Οκτωβρίου 1965) είναι Αμερικανός πρώην καλαθοσφαιριστής. Έχει ύψος 1,93 μ. και αγωνιζόταν τόσο ως σούτινγκ γκαρντ όσο και ως σμολ φόργουορντ.

Κολεγιακή καριέρα 
Ο Μπλου Έντουαρτς φοίτησε στα Πανεπιστήμια «Λούισμπουργκ Κόλετζ» (1984-86) και «Ανατολική Καρολίνα» (1986-89). Από το Πανεπιστήμιο της Καρολίνα αποφοίτησε το 1989.

Επαγγελματική καριέρα 
Ο Μπλου Έντουαρτς συμμετείχε στα Ντραφτς του ΝΒΑ το 1989 και εξασφάλισε επαγγελματικό συμβόλαιο με τη Γιούτα Τζαζ, στην οποία παρέμεινε για τρία χρόνια.

Τη διετία 1992-94 αγωνίστηκε με τους Μιλγουόκι Μπακς, ενώ την περίοδο 1994-95 αγωνίστηκε με τους Μπόστον Σέλτικς.

Το 1995 επέστρεψε για πολύ λίγο στη Γιούτα Τζαζ ενώ στη συνέχεια μετεγγράφη στους Βανκούβερ Γκριζλς, στους οποίους παρέμεινε για περίπου τρία χρόνια.

Το 1999 πραγματοποίησε ένα πολύ σύντομο πέρασμα από τους Μαϊάμι Χιτ.

Κατά τη διάρκεια του ίδιου έτους, ο Μπλου Έντουαρντς άφησε για πρώτη φορά στην καριέρα του την Αμερική και ταξίδεψε με προορισμό την Ελλάδα και συγκεκριμένα στον Ολυμπιακό Πειραιώς. Στον Ολυμπιακό παρέμεινε για μία αγωνιστική σεζόν (1999-2000), χωρίς ωστόσο να καταφέρει να κατακτήσει κάποιο τίτλο με τους ερυθρόλευκους.

Το καλοκαίρι του 2000 μεταπήδησε στον Αμύντα Δάφνης, στον οποίο παρέμεινε για ένα χρόνο.

Μετά το τέλος της αγωνιστικής περιόδου 2000-01, ο Μλου Έντουαρντς αποφάσισε να ασποσυρθεί από την ενεργό δράση και να βάλει τέλος στην πολυετή καριέρα του.

Πηγές 
 http://basketball.eurobasket.com/player/Blue_Edwards/21888

Αμερικανοί καλαθοσφαιριστές
Καλαθοσφαιριστές Γιούτα Τζαζ
Καλαθοσφαιριστές Μιλγουόκι Μπακς
Καλαθοσφαιριστές Μπόστον Σέλτικς
Καλαθοσφαιριστές Μέμφις Γκρίζλις
Καλαθοσφαιριστές Μαϊάμι Χιτ
Καλαθοσφαιριστές ΟΣΦΠ
Καλαθοσφαιριστές Δάφνης
Εργαστηριακό Κέντρο Φυσικών Επιστημών

Το Εργαστηριακό Κέντρο Φυσικών Επιστημών, συνήθως αναφερόμενο με το ακρωνύμιο ΕΚΦΕ, είναι διοικητική μονάδα του Υπουργείου Παιδείας επιφορτισμένη με την τεχνική και οργανωτική υποστήριξη της εργαστηριακής διδασκαλίας των φυσικών μαθημάτων (Φυσική, Χημεία, Βιολογία, Γεωλογία και Γεωγραφία) στα σχολεία της Δευτεροβάθμιας  εκπαίδευσης. Αποτελεί κέντρο έρευνας, εποπτεύει τις σχολικές μονάδες και παρέχει συμβουλές για την οργάνωση των σχολικών εργαστηρίων. Δανείζει εποπτικά όργανα σε σχολεία που δεν τα διαθέτουν. Το ΕΚΦ λειτουργεί σύμφωνα με τον κανονισμό του 2012 (που περιγράφουν η απόφαση 92985/Γ7/10-08-2012 (ΦΕΚ Β΄ 38327/10-08-2012

Τα Ε.Κ.Φ.Ε. υπάγονται διοικητικά στη Δ/νση Δ/θμιας Εκπ/σης ο Προϊστάμενος της οποίας έχει και την ευθύνη για την καλή λειτουργία του και τήρηση των καθηκόντων των εκπαιδευτικών που έχουν αποσπασθεί ή διατεθεί. Σε κάθε ΕΚΦΕ τοποθετείται,  ύστερα από επιλογή και απόσπαση, ένας (1) Υπεύθυνος. Η επιλογή και τοποθέτηση των Υπευθύνων Ε.Κ.Φ.Ε. γίνεται για τριετή θητεία. 

Σε κάθε Ε.Κ.Φ.Ε. μπορεί να αποσπώνται ή να διατίθενται, μερικώς ή ολικώς, με απόφαση του Περιφερειακού Διευθυντή Εκπαίδευσης και ύστερα από γνώμη του οικείου Π.Υ.Σ.Δ.Ε., το πολύ έως και τρεις (3) εκπαιδευτικοί όλων των επιμέρους ειδικοτήτων του κλάδου ΠΕ04 καθώς και των κλάδων ΠΕ12.10 (η ειδικότητα έχει καταργηθεί, βλ. στο Άρθρο 29 του Νόμου 4521/2018 (ΦΕΚ 38/Α/2-3-2018) – «Ίδρυση Πανεπιστημίου Δυτικής Αττικής και άλλες διατάξεις») και ΠΕ70. 

Ο συντονισμός των Ε.Κ.Φ.Ε. σε πανελλαδικό επίπεδο γίνεται από τη Δ/νση Σ.Ε.Π.Ε.Δ. / Τμήμα ΣΤ’ Μελετών του  ΥΠΠΕΘ.

Σε κάθε Διεύθυνση Δευτεροβάθμιας εκπαίδευσης λειτουργεί ένα τουλάχιστον ΕΚΦΕ. Στη Διεύθυνση Δευτεροβάθμιας εκπαίδευσης Α' Αθήνας λειτουργούν 4 ΕΚΦΕ μεταξύ των οποίων και το ΕΚΦΕ ΟΜΟΝΟΙΑΣ που είναι το πρώτο και αρχαιότερο ΕΚΦΕ πανελλαδικά. Τα άλλα ΕΚΦΕ της Α' Αθήνας είναι τα ΕΚΦΕ Αμπελοκήπων, Ηλιούπολης και Ν. Φιλαδέλφειας. 

Στην επικράτεια λειτουργούν σήμερα 78 ΕΚΦΕ, συμφωνα με τα στοιχεία της ΠΑΝΕΚΦΕ.

Παραπομπές

Υπουργείο Παιδείας και Θρησκευμάτων (Ελλάδα)
Νικιά Νισύρου

Τα Νικιά είναι ημιορεινός παραδοσιακός οικισμός της Νίσυρου στα Δωδεκάνησα σε υψόμετρο 390 μέτρων.

Γεωγραφία - Αξιοθέατα 
Τα Νικιά είναι κτισμένα στο χείλος της καλντέρας, στο εσωτερικό του ηφαιστειογενούς νησιού, προσφέρει πανοραμική θέα του κρατήρα και γι' αυτό έχει αναδειχθεί σε τουριστικό προορισμό. Απέχει από το Μανδράκι 13 χιλιόμετρα. Ο οικισμός έχει χαρακτηριστική αρχιτεκτονική, με μικρά δρομάκια. Όλα τα δρομάκια καταλήγουν στην κεντρική πλατεία, την "Πόρτα". Στην πλατεία υπάρχει ένα βοτσαλωτό του ντόπιου τεχνίτη Πασχάλη Πασχαλάκη, το οποίο κατασκευάστηκε το 1923. Γύρω από την πλατεία βρίσκονται: ο Ναός των Εισοδίων της Θεοτόκου με το παλιό σχολείο, το κτίριο της «Καζελλαρίας» (δημαρχείο) και ένα νεοκλασικό καφενείο, ενώ από την άλλη πλευρά η πλατεία έχει θέα προς τη θάλασσα. Το παλιό σχολείο κτίστηκε το 1856, επισκευάστηκε το 1907 και το 1926 έγινε διώροφη προσθήκη. Το σχολείο έκλεισε την Κατοχή και λειτούργησε σαν ξενώνας και φαρμακείο. Τα σπίτια του οικισμού είναι βαμμένα λευκά και έχουν χαρακτηριστικές μονοκλινείς κεραμοσκεπές, πολύχρωμες πόρτες και βοτσαλωτές αυλές. Στα Νικιά βρίσκεται το μοναστήρι του Αγίου Ιωάννη του Θεολόγου, το οποίο γιορτάζει στις 26 Σεπτεμβρίου. Στο ψηλότερο σημείο του οικισμού βρίσκονται κατάλοιπα ιπποτικού κάστρου, καθώς από το σημείο μπορεί να εποπτεύει τα γύρω νησιά και το ηφαίστειο. Στα Νικιά βρίσκεται επίσης το Ηφαιστειολογικό Μουσείο Νισύρου, το οποίο στεγάζεται στο παλιό δημοτικό σχολείο το οποίο διαμορφώθηκε κατάλληλα. Το μουσείο δημιουργήθηκε στα πλαίσια του προγράμματος «Ανάδειξη Ηφαιστείου Νισύρου», πρόγραμμα που συντονίστηκε από το Δήμο Νισύρου.

Διοικητικά 
Ως κοινότητα αναγνωρίστηκε επίσημα για πρώτη φορά το 1948 με έδρα τον οικισμό. Σύμφωνα με το σχέδιο Καλλικράτης, μαζί με το Αυλάκι, τη νησίδα Παχειά και τη νησίδα Περγούσα αποτελούν την  τοπική κοινότητα Νικιών η οποία ανήκει στο Δήμο Νισύρου και σύμφωνα με την απογραφή του 2011, ως κοινότητα και ως οικισμός έχει πληθυσμό 61 κατοίκους.

Φωτοθήκη

Παραπομπές 

Χωριά της Νισύρου
Ντέντερ Έεντραχτ Χέκελγκεμ

Η Ντέντερ Έεντραχτ Χέκελγκεμ είναι μια βελγική ποδοσφαιρική ομάδα. Ιδρύθηκε το 1935. Συμμετέχει στη Belgian Third Division B. Έδρα της ομάδας είναι το Florent Beeckmanstadion, χωρητικότητας 8157 θεατών. Η καλύτερη θέση στην οποία έχει τερματίσει ποτέ ήταν η 15η στο  Πρωτάθλημα ποδοσφαίρου Βελγίου τις περιόδους 2007-08 και 2008-09. Έχει κερδίσει 1 πρωτάθλημα δεύτερης κατηγορίας.

Τίτλοι
Belgian Second Division:
Νικήτρια (1): 2006–07
Belgian Second Division Final Round:
Φιναλίστ (1): 1997–98
Belgian Third Division A:
Νικήτρια (1): 2005–06

Εξωτερικοί σύνδεσμοι
 Official Website  
 FCV Dender at UEFA.COM
 FCV Dender at EUFO.DE
 FCV Dender at Weltfussball.de
 FCV Dender at Transfermarkt.de 
 FCV Dender at Football Squads.co.uk
 FCV Dender at National Football Teams.com
 FCV Dender at Football Lineups.com

Ποδοσφαιρικές ομάδες Βελγίου
 
Ιδρύσεις ποδοσφαιρικών ομάδων το 1935
Φρέαρ των Οινουσσών

Το Φρέαρ των Οινουσσών είναι μια τάφρος που αποτελεί το βαθύτερο σημείο της Μεσογείου με μέγιστο βάθος 5.269 μέτρα. Βρίσκεται στο Ιόνιο Πέλαγος, νοτιοδυτικά της Πύλου, στις συντεταγμένες , νότια των μικρών νησιών που αποκαλούνται Μεσσηνιακές Οινούσσες.

Το φρέαρ βρίσκεται στο σημείο που η Αφρικανική πλάκα, τμήμα της οποίας είναι η λιθόσφαιρα της Ανατολικής Μεσογείου, βυθίζεται κάτω από την Ευρασιατική λιθοσφαιρική πλάκα, τμήμα της οποίας είναι η πλάκα του Αιγαίου, δημιουργώντας το τόξο του Αιγαίου.

Αποστολές 
Η πρώτη προσέγγιση στο βαθύτερο σημείο (Calypso Deep) πραγματοποιήθηκε τον Σεπτέμβριο του 1965 από τον καπετάνιο Ζεράρ Υέ ντε Φρομπερβίλ, με τους Δρ. Τσαρλς “Τσακ” Λ. Ντρέικ (Αμερική), και Ανρί Ζερμαίν Ντελώζ χρησιμοποιώντας το Γαλλικό βαθυσκάφος Αρχιμήδης. Οι Ντρέικ, Φρομπερβίλ, και Ντελώζ ανέφεραν ότι μέτρησαν μέγιστο βάθος 5.110 μέτρων χωρίς να κάνουν αναφορά για την ακρίβεια της μέτρησης.

Τον Γενάρη του 2020, το Caladan Oceanic ξεκίνησε το δεύτερο χρόνο των καταδύσεών του με το βαθυσκάφος του, το DSV Limiting Factor  με πιλότος τον Βίκτορ Βεσκόβο. Στις 10 Φεβρουαρίου ο Βίκτορ Βεσκόβο μαζί με τον πρίγκιπα Αλβέρτο Β' του Μονακό προσέγγισαν τον πυθμένα του φρέατος των Οινουσσών, υπολογίζοντας εκ νέου το βάθος στα 5.109 μέτρα ±1 μέτρο επαληθεύοντας ουσιαστικά την μέτρηση της Γαλλικής αποστολής του 1965 χρησιμοποιώντας πολλούς αισθητήρες  μέτρησης

Δείτε επίσης 
 Ακραία σημεία της Ελλάδας
 Ακραία σημεία της Ευρώπης

Παραπομπές 

Μεσόγειος Θάλασσα
Ιόνιο Πέλαγος
Ακραία σημεία της Ελλάδας
ΚΑΣ Όιπεν

Η ΚΑΣ Όιπεν είναι μια βελγική ποδοσφαιρική ομάδα από την πόλη Όιπεν στη Γερμανόφωνη κοινότητα του Βελγίου στη Λιέγη (επαρχία). Είναι ένας βελγικός γερμανόφωνος σύλλογος. Ιδρύθηκε το 1945. Έδρα της ομάδας είναι το Kehrweg Stadion, χωρητικότητας 8000 θεατών. Προβιβάστηκε για πρώτη φορά στο Πρωτάθλημα ποδοσφαίρου Βελγίου την περίοφο 2010-11. Χρώματα της ομάδας είναι το μαύρο και το άσπρο.

Εξωτερικοί σύνδεσμοι

Ιδρύσεις ποδοσφαιρικών ομάδων το 1945
Ποδοσφαιρικές ομάδες Βελγίου
ΚΑΣ Όιπεν
Κόλπος της Σύρτης

Ο Κόλπος της Σύρτης ή Μεγάλη Σύρτη (αραβικά: خليج سرت και αρχαία ελληνικά: «Μεγάλη Σύρτις») είναι ένας μεγάλος κόλπος της Μεσογείου, στη βόρεια ακτή της Αφρικής και συγκεκριμένα της Λιβύης. Η πόλη της Σύρτης στην Λιβύη πήρε το όνομά της από τον κόλπο αυτό και δεν πρέπει να συγχέεται με την Μικρή Σύρτη στις ακτές της Τυνησίας. Ο κόλπος της Σύρτης υπήρξε ένα σημαντικό κέντρο αλιείας τόνου στη Μεσόγειο για αιώνες.

Γεωγραφία

Ο κόλπος έχει μέγιστο μήκος 439 χιλιομέτρων από το ακρωτήρι Ρας Τεγιονάς στην ανατολική πλευρά μέχρι το ακρωτήρι του Ρας Κασρ Χαμέτ στη δυτική πλευρά, ενώ το μέγιστο πλάτος του κόλπου είναι 177 χιλιόμετρα από την ηπειρωτική γη και καταλαμβάνει συνολική έκταση 57.000 τετραγωνικών χιλιομέτρων.

Παραπομπές 

Κόλποι της Μεσογείου
Υδάτινα σώματα της Λιβύης
Purger & Co.

Η Purger & Co. ήταν γερμανική εταιρεία γραφικών τεχνών με έδρα το Μόναχο στη Γερμανία (στην οδό Mozartstraße 13). Κύριος φορέας της εταιρείας ήταν, πιθανότατα, ο Adolf Purger. Η εταιρεία ήταν γνωστή για τις έγχρωμες καρτ ποστάλ που παρήγαγε στις αρχές του 20ού αιώνα. Οι καρτ ποστάλ ήταν τυπωμένες σε τρίχρωμη χρωμολιθογραφία, ένα σύστημα που το αποκαλούσαν photochrome, και έφεραν την ένδειξη «Photochromiekarte». Η εταιρεία εκτύπωνε κάρτες όχι μόνο για λογαριασμό της, αλλά και για λογαριασμό άλλων εταιρειών, όπως για παράδειγμα τον οίκο Φαρούγια στην Κέρκυρα. Στην Purger & Co. αποδίδονται και μερικές από τις έγχρωμες καρτ ποστάλ του Κρικελλή της Τήνου.

Η Purger & Co. ήταν ενεργή τουλάχιστον κατά την περίοδο 1899-1920 με καρτ ποστάλ από όλη την Ευρώπη και τις χώρες της λεκάνης της Μεσογείου τυπωμένες με φωτο-χρωμολιθογραφία.

Οι καρτ ποστάλ της Purger & Co. ήταν αριθμημένες αρχικά στο κάτω μέρος της όψης τους και αργότερα (πιθανότατα μετά το 1905) στην πίσω τους πλευρά.

Σε μια δημοσίευση του 1907 η Purger & Co. παρουσιάζεται ως μια εξειδικευμένη εταιρεία για την «παραγωγή καρτών εξαίρετης ποιότητας και μεγάλης ποικιλίας» και γίνεται ειδική αναφορά στα χρώματά τους που «αναπαράγονται με τόσο τελειοποιημένη μέθοδο ώστε η διαβάθμιση των χρωμάτων αξίζει την εκτίμηση και την αναγνώρισή μας».

Η Purger & Co. θεωρήθηκε ως ένας από τους εκδότες με μεγάλη επιρροή στη διάρκεια της χρυσής περιόδου καρτ ποστάλ 1901-1905, ανάμεσα στα ονόματα των Hauser y Menet, Casa Laurent (και οι δυο σημαντικοί Ισπανικοί εκδοτικοί οίκοι), Künzlies (Künzli Brothers & Co. / Edition Max Künzli) της Ζυρίχης, Römmler & Jonas και Stengel & Co της Δρέσδης, Paul Trabert της Λειψίας, Brunner & Co του Κόμο, Knackstedt & Näther του Αμβούργου, E. Maass του Βερολίνου και Dr. Trenkler Co. της Λειψίας. Η Purger & Co. θεωρείται ένας από τους σημαντικότερους εκδότες έγχρωμων καρτ ποστάλ παγκοσμίως της εποχής της.

Αναφορές

Επιχειρήσεις της Γερμανίας
Εκδότες καρτ ποστάλ
Οικονομική ιστορία της Γερμανίας
Σουίντον Τάουν

Η Σουίντον Τάουν (αγγλικά: Swindon Town) είναι αγγλική ποδοσφαιρική ομάδα που εδρεύει στην πόλη Σουίντον. Η ομάδα συμμετέχει στις κατηγορίες του συστήματος ποδοσφαιρικών πρωταθλημάτων Αγγλίας. Έδρα της ομάδας είναι το Κάουντι Γκράουντ, χωρητικότητας 15.728 θεατών.

Επιτυχίες
.

Κύπελλα
Κύπελλο Αγγλίας
Φιναλίστ (2): 1909–10, 1911–12
Λιγκ Καπ
Νικήτρια (1): 1968–69
Λιγκ Τρόφι
Φιναλίστ (1): 2011–12
Τσάριτι Σιλντ
Φιναλίστ (1): 1911

Άλλα
Αγγλοϊταλικό Κύπελλο:
Νικήτρια (1): 1969–70
Αγγλοϊταλικό Λιγκ Καπ:
Νικήτρια (1): 1968–69

Παραπομπές

Πηγές

Εξωτερικοί σύνδεσμοι

 – Επίσημη Ιστοσελίδα τη Σουίντον Τάουν ΦΚ
Swindon Town Ladies – Επίσημη Ιστοσελίδα του γυναικείου τμήματος της Σουίντον Τάουν ΦΚ
TrustSTFC – Swindon Town Supporters Trust, μια οπαδική οργάνωση με έτος ίδρυσης το 2001
Παρουσία στα Play-Off της Σουίντον Τάουν

Ποδοσφαιρικές ομάδες Αγγλίας
Σουίντον Τάουν
Ιδρύσεις ποδοσφαιρικών ομάδων το 1879